2016

Rok 2016 (MMXVI) bol pristupný kalendárny rok, ktorý v súlade s gregoriánskym kalendárom začal v piatok 1. januára a skončil v sobotu 31. decembra.

Na základe rezolúcie prijatej 20. decembra 2013 na 68. zasadnutí Valného zhromaždenia Organizácie Spojených národov bol rok 2016 vyhlásený za medzinárodný rok strukovín.

Udalosti 
 1. január
 Holandsko sa ujalo predsedníctva Rady Európskej únie, ktoré  trvalo do 30. júna 2016
 Nemecko sa ujalo predsedníctva Organizácie pre bezpečnosť a spoluprácu v Európe (OSCE)
 Donostia-San Sebastián v Španielsku a Vroclav v Poľsku sa stali Európskymi hlavnými mestami kultúry na rok 2016
 Košice – hlavné Európske mesto športu
 26. január – slávnostné otvorenie Múzea holokaustu v Seredi
 12. február – stretnutie pápeža Františka s pravoslávnym patriarchom Moskvy a celej Rusi Kirillom na Kube
 5. marec – voľby do Národnej rady Slovenskej republiky
 9. marec – úplné zatmenie slnka v oblasti Pacifik a južná Ázia
 22. marec – teroristické útoky na letisku a v metre v Bruseli
 3. apríl – vyšiel prvý novinový článok ku celosvetovej kauze Panama Papers
 6. máj až 22. máj – sa v Moskve a Petrohrade konal 80. ročník  Majstrovstiev sveta v ľadovom hokeji
 9. máj – prechod Merkúra cez slnečný disk
 10. máj až 14. máj – sa konal 61. ročník Eurovision Song Contest 2016
 19. máj – pád lietadla spoločnosti EgyptAir letiaceho z Paríža do Káhiry
 22. máj – v rakúskych prezidentských voľbách bol zvolený Alexander Van der Bellen za prezidenta
 1. jún – slávnostné otvorenie Gotthardského pätného tunela
 10. jún až 10. júl – Majstrovstvá Európy vo futbale 2016 vo Francúzsku
 23. jún – britskí voliči v referende hlasovali za vystúpenie Spojeného kráľovstva z Európskej únie
 1. júl – Slovensko sa po prvýkrát na 6 mesiacov stalo predsedníckou krajinou Rady Európskej únie
 5. júl – sonda Juno vstúpila na obežnú dráhu okolo Jupiteru
 8. júl a 9. júl – 27. summit NATO vo Varšave
 13. júl – v Bratislave bolo založené občianske združenie Pracujúca chudoba
 5. august až 21. august – letné olympijské hry 2016 v brazílskom Rio de Janeiro
 1. september – prstencové zatmenie Slnka pozorovateľné v Gabone, Tanzánii, Mozambiku, Madagaskare alebo na ostrove Réunion
 16. september – zatmenie Mesiaca
 18. september – v Rusku sa uskutočnili voľby do Štátnej dumy
 25. september – v čínskej provincii Kuej-čou bol dokončený najväčší rádioteleskop na svete s priemerom 500 metrov
 8. november – v amerických prezidentských voľbách Hillary Clintonová získala väčšinu voličských hlasov, no Donald Trump získal väčšinu voliteľských hlasov
 11. november – Chrám Božej prozreteľnosti, o ktorého stavbe bolo rozhodnuté v roku 1791, bol pri príležitosti osláv nezávislosti otvorený v poľskom hlavnom meste Varšave
 12. november – Koncertná sála Bataclan v Paríži bola otvorená koncertom britského hudobníka Stinga rok po masakri účastníkov koncertu skupiny Eagles of Death Metal
 13. november – Nový Zéland zasiahlo o 12:02 SEČ zemetrasenie o sile 7,8 stupňa Richterovej stupnice sprevádzané vlnou cunami
 13. november – kolumbijská vláda uzavrela novú mierovú dohodu s povstalcami z FARC
 13. november – Rumen Radev bol zvolený novým bulharským prezidentom
 14. november – novým moldavským prezidentom bol priamo zvolený prorusky orientovaný socialista Igor Dodon
 21. november – Oblasť Fukušimy zasiahlo zemetrasenie o sile 7,3 stupňa a očakávala sa až trojmetrová vlna cunami. Úrady vyzvali obyvateľov pobrežia k evakuácii, havarovaná atómová elektráreň Fukušima-Daiči nezaznamenala žiadne známky zemetrasenia
 24. november – kolumbijská vláda a povstalci z hnutia FARC podpísali v kolumbijskom hlavnom meste Bogote druhú mierovú dohodu
 29. november – brazílske lietadlo s 81 cestujúcimi, vrátane brazílskeho futbalového tímu na palube, sa zrútilo neďaleko kolumbijského mesta Medellín
 29. november – nový sarkofág bol zasunutý nad zničený reaktor v Černobyľskej atómovej elektrárni. Najväčšia pohyblivá kovová konštrukcia na svete tak nahradila súčasný černobyľský sarkofág
 30. november – Medzinárodná únia pre čistú a aplikovanú chémiu oznámila oficiálne názvy novoobjavených prvkov nihónia (113), moskóvia (115), tenésu (117) a oganesónu (118)
 1. december – korunný princ Mahá Vatčirálongkón bol vyhlásený novým thajským kráľom
 1. december – Medzinárodná astronomická únia premenovala 227 hviezd vrátane najbližšej trojhviezdy Alfy Centuary, ktorá má nový názov Rigil Kentaurus
 4. december – Alexander Van der Bellen zvíťazil v opakovaných rakúskych prezidentských voľbách
 5. december – bývalý uzbekistanský premiér Šavkat Mirzijojev bol zvolený prezidentom krajiny
 7. december – Indonéziu zasiahlo zemetrasenie o sile 6,5 stupňa. Zomrelo vyše 100 ľudí
 9. december – Juhokórejská prezidentka Pak Kun-hje bola parlamentom zosadená a jej funkciu prevzal premiér
 10. december – najmenej 13 ľudí zabila explózia nálože pri štadióne futbalového klubu Beşiktaş Istanbul
 17. december – zemetrasenie o sile 7,9 stupňov Mw zasiahlo prieliv medzi ostrovmi Nové Irsko a Bougainville, neboli hlásené žiadne obete ani vlny cunami
 19. december – v hlasovaní Zboru voliteľov Donald Trump získal 304 hlasov čím vyhral prezidentské voľby. Hillary Clintonová ich získala 227.
 19. december – pri berlínskych vianočných trhoch vrazil kamión do davu ľudí, zomrelo minimálne 12 osôb a okolo 50 bolo zranených
 19. december – v Ankare bol pri vernisáži výstavy útočníkom zastrelený Andrej Karlov, veľvyslanec Ruska v Turecku
 20. december – V tureckom Istanbule bol slávnostne otvorený cestný Euroázijský tunel, ktorý spája európsky a ázijský kontinent. Dvojpodlažný tunel pod Bosporským prielivom je dlhý 14,5 km, jeho výstavba trvala necelých 5 rokov a náklady boli vo výške 1,2 miliardy dolárov
 21. december – minimálne 36 mŕtvych a 70 zranených si vyžiadal výbuch zábavnej pyrotechniky na tržnici na predmestí Ciudad de México
 25. december – po štarte v Soči sa do Čierneho mora zrútilo ruské lietadlo Tu-154 s 93 ľuďmi na palube, vrátane členov speváckeho súboru Alexandrovci a deviatich novinárov. Lietadlo letelo do Sýrie.

Nobelova cena 
 za fyziku: David J. Thouless, Duncan Haldane, John M. Kosterlitz
 za chémiu: Jean-Pierre Sauvage, Fraser Stoddart, Ben Feringa 
 za medicínu: Jošinori Ósumi
 za literatúru: Bob Dylan
 za mier: Juan Manuel Santos
 za ekonómiu: Oliver Hart, Bengt Holmström

Úmrtia 

 1. január – Vilmos Zsigmond, maďarsko-americký kameraman (* 1930)
 2. január – Nimr Bákir an-Nimr, šiítsky klerik, kritik režimu Saudskej Arábie (* 1959)
 3. január – Paul Bley, kanadský džezový klavirista (* 1932)
 3. január – Peter Naur, dánsky informatik (* 1928)
 4. január – László Bulcsú, chorvátsky jazykovedec, spisovateľ, prekladateľ a polyglot (* 1922)
 4. január – Michel Galabru, francúzsky herec (* 1922)
 5. január – Pierre Boulez, francúzsky hudobný skladateľ, dirigent a klavirista (* 1925)
 7. január – André Courrèges, francúzsky módny návrhár a dizajnér (* 1923)
 7. január – Anton Srholec, slovenský katolícky kňaz – salezián, politický väzeň (* 1929)
 10. január – David Bowie, anglický spevák, hudobník, herec, umelec a podnikateľ (* 1947)
 12. január – Witold Mańczak, poľský jazykovedec, romanista (* 1924)
 13. január – Vladimír Binar, český básnik, prozaik, prekladateľ a literárny vedec (* 1941)
 14. január – René Angélil, kanadský hudobný producent, spevák a manžel Celine Dion (* 1942)
 14. január – Alan Rickman, britský herec (* 1946)
 16. január – Svätopluk Šablatúra, slovenský dabingový režisér, priekopník slovenského dabingu (* 1929)
 17. január – Karol Polák, slovenský športový komentátor (* 1934)
 18. január – Glenn Frey, americký spevák, skladateľ, producent a herec, zakladajúci člen skupiny The Eagles (* 1948)
 18. január – Michel Tournier, francúzsky spisovateľ (* 1924)
 19. január – Ettore Scola, taliansky filmový režisér a scenárista (* 1931)
 20. január – Věnceslava Hrdličková, česká sinologička a japonologička (* 1924)
 20. január – Edmonde Charles-Rouxová, francúzska spisovateľka, novinárka, fotografka, odbojárka a akademička (* 1920)
 22. január – Ivan Bilský, slovenský futbalista, útočník a stredopoliar, reprezentant Česko-Slovenska (* 1955)
 22. január – Vladimír Dubecký, český organizátor filmových projekcií, pracovník Československej televízie (* 1929)
 22. január – Miloslav Ransdorf, český komunistický politik, filozof a historik (* 1953)
 24. január – Marvin Minsky, americký kognitívny vedec a informatik (* 1927)
 26. január – Doris Abesserová, nemecká (predtým východonemecká) herečka (* 1935)
 26. január – Black, vlastným menom Colin Vearncombe, írsky spevák (* 1962)
 26. január – Abe Vigoda, americký herec (* 1921)
 27. január – Artur Fischer, nemecký vynálezca, podnikateľ a zakladateľ firmy Artur Fischer GmbH & Co (* 1919)
 30. január – Frank Finlay, britský herec (* 1926)
 30. január – Francisco Flores Pérez, salvádorský prezident (* 1959)
 31. január – Ladislav Helge, český režisér a scenárista (* 1927)
 31. január – Sir Michael Terence Wogan, britský pracovník v BBC (* 1938)
 3. február – Maurice White, americký R&B hudobník, zakladateľ skupiny Earth, Wind & Fire (* 1941)
 4. február – Edgar Dean Mitchell, americký astronaut, ktorý počas misie Apollo 14 pracoval na povrchu Mesiaca (* 1930)
 5. február – Leopold Haverl, slovenský herec a recitátor (* 1936)
 7. február – Juliette Benzoniová, francúzska spisovateľka (* 1920)
 12. február – Mária Mázorová, slovenská folkloristka, choreografka a pedagogička (* 1928)
 13. február – Stanislav Chmelík, český saxofonista, klarinetista, gitarista, textár, hudobný skladateľ a redaktor (* 1941)
 13. február – Antonin Scalia, americký právnik, sudca Najvyššieho súdu USA (* 1936)
 13. február – Bořek Šípek, český výtvarník, architekt, dizajnér a vysokoškolský pedagóg (* 1949)
 13. február – Erik Christopher Zeeman, britský matematik (* 1925)
 15. február – George Gaynes, americký herec (* 1917)
 16. február – Butrus Butrus-Gálí, egyptský diplomat, politik a 6. generálny tajomník OSN (* 1922)
 17. február – Andrzej Żuławski, poľský filmový režisér, scenárista a spisovateľ (* 1940)
 19. február – Umberto Eco, taliansky spisovateľ, filozof, estetik a semiológ (* 1932)
 19. február – Harper Leeová, americká spisovateľka a redaktorka (* 1926)
 21. február – Zdeněk Marat, český klavirista, skladateľ, dirigent a publicista (* 1931)
 23. február – Donald Edward Williams, americký astronaut (* 1942)
 25. február – Zdeněk Smetana, český animátor, scenárista a výtvarník (* 1925)
 26. február – Andy Bathgate, profesionálny kanadský hokejista (* 1932)
 26. február – Juraj Černý, slovenský hudobník, spoluzakladateľ skupiny Tublatanka, hráč na bicie (* 1961)
 2. marec – Mikuláš Klimčák, slovenský maliar (* 1921)
 4. marec – Pat Conroy, americký spisovateľ (* 1945)
 5. marec – Nikolaus Harnoncourt, rakúsky dirigent, violončelista a hudobný publicista (* 1929)
 5. marec – Ray Tomlinson, americký programátor, tvorca prvého e-mailového systému na sieti ARPANET (* 1941)
 6. marec – Nancy Reaganová, americká herečka, prvá dáma USA ako manželka Ronalda Reagana (* 1921)
 8. marec – David Johnson, americký informatik, pracovník AT&T Labs (* 1945)
 8. marec – George Martin, britský hudobník (* 1926)
 9. marec – Naná Vasconcelos, brazílsky jazzový perkusionista a spevák (* 1944)
 10. marec – Ernestine Andersonová, americká džezová a bluesová speváčka (* 1928)
 10. marec – Keith Emerson, britský rockový klávesista a skladateľ, spoluzakladateľ superskupiny Emerson, Lake & Palmer (* 1944)
 11. marec – Vladimír Gajdoš, slovenský vysokoškolský pedagóg (* 1936)
 12. marec – Lloyd Shapley, americký ekonóm a matematik, nositeľ Nobelovej ceny (* 1923)
 13. marec – Hilary Putnam, americký filozof (* 1926)
 14. marec – Peter Maxwell Davies, britský skladateľ, dirigent a pedagóg (* 1934)
 18. marec – Jan Němec, český filmový režisér, filmový producent a vysokoškolský pedagóg (* 1936)
 18. marec – Aleš Svoboda, slovenský vodohospodár, hydrológ a priekopník matematického modelovania v odbore hydrológia (* 1930)
 18. marec – Guido Westerwelle, nemecký politik (* 1961)
 20. marec – Anker Jørgensen, dánsky politik a premiér (* 1922)
 20. marec – Otto Pick, český politológ a diplomat, riaditeľ česko-slovenského vysielania rádia Slobodná Európa (* 1925)
 21. marec – Andrew Grove, americký podnikateľ, inžinier a spisovateľ, spoluzakladateľ spoločnosti Intel (* 1936)
 24. marec – Roger Cicero, nemecký džezový a popový hudobník (* 1970)
 24. marec – Johan Cruijff, holandský futbalista a tréner (* 1947)
 24. marec – Garry Shandling, americký komik (* 1949)
 25. marec – Lester Thurow, americký profesor ekonomiky (* 1938)
 26. marec – Raúl Cárdenas de la Vega, mexický futbalista a tréner (* 1928)
 28. marec – Martin Filko, slovenský ekonóm, aktívny vo verejnej politike (* 1980)
 31. marec – Georges Cottier, švajčiarsky rímskokatolícky kardinál (* 1922)
 31. marec – Hans-Dietrich Genscher, nemecký politik (* 1927)
 31. marec – Zaha Hadidová, iracko-britská dekonštruktivistická architektka (* 1950)
 31. marec – Imre Kertész, maďarský spisovateľ, nositeľ Nobelovej ceny (* 1929)
 2. apríl – Gato Barbieri, argentínsky džezový saxofonista (* 1932)
 2. apríl – Boris Hybner, český mím, herec, režisér, scenárista (* 1941)
 3. apríl – Cesare Maldini, taliansky futbalista a tréner (* 1932)
 4. apríl – Pavel Šmok, český tanečník, herec, choreograf, režisér a pedagóg (* 1927)
 6. apríl – Merle Haggard, americký country hudobník (* 1937)
 9. apríl – Tony Conrad, americký experimentálny režisér, huslista a skladateľ (* 1940)
 11. apríl – Andrej Rudavský, slovenský keramikár, sochár a maliar (* 1933)
 13. apríl – Věra Kubánková, česká herečka, dabérka a vysokoškolská pedagogička (* 1924)
 17. apríl – Doris Robertsová, americká herečka (* 1925)
 19. apríl – Walter Kohn, americký chemik, nositeľ Nobelovej ceny (* 1923)
 20. apríl – Guy Hamilton, britský filmový režisér (* 1922)
 21. apríl – Lonnie Mack, americký rockový a bluesový gitarista (* 1941)
 21. apríl – Prince, americký hudobník (* 1958)
 24. apríl – Papa Wemba, konžský spevák, hudobník, skladateľ a herec (* 1949)
 29. apríl – Vladimír Oleríny, slovenský prekladateľ a literárny historik (* 1921)
 30. apríl – Harold Kroto, anglický chemik, nositeľ Nobelovej ceny (* 1939)
 3. máj – Stanislav Kunda, slovenský psychiater a vysokoškolský pedagóg (* 1936)
 3. máj – Karol Machata, slovenský herec (* 1928)
 13. máj – Ondrej Binder, slovenský politik, poslanec NR SR (* 1970)
 16. máj – Giovanni Coppa, taliansky titulárny arcibiskup a kardinál, apoštolský nuncius v Česko-Slovensku, Slovensku a Česku (* 1925)
 17. máj – Magdaléna Beranová, česká archeologička (* 1930)
 17. máj – Guy Clark, americký folkový a country hudobník (* 1941)
 18. máj – Tibor Grünner, slovenský textár, libretista a rozhlasový pracovník (* 1927)
 20. máj – Veronika Terézia Racková, slovenská lekárka a misionárka (* 1958)
 21. máj – Nick Menza, americký metalový a jazzový bubeník (* 1964)
 21. máj – Sándor Tarics, maďarský vodný pólista a architekt (* 1913)
 22. máj – Adolf Born, český výtvarník, animátor a karikaturista (* 1930)
 24. máj – Burt Kwouk, britský herec (* 1930)
 25. máj – Gyula Kosice, argentínsky sochár (* 1924)
 26. máj – Loris Francesco Capovilla, taliansky kardinál (* 1915)
 26. máj – Štefan Šlachta, slovenský architekt (* 1939)
 27. máj – František Jakubec, český futbalista (* 1956)
 1. jún – Roman Hofbauer, slovenský politik (* 1940)
 3. jún – Muhammad Ali, americký boxer (* 1942)
 6. jún – Viktor Korčnoj, sovietsky, neskôr švajčiarsky šachový veľmajster (* 1931)
 10. jún – Gordie Howe, kanadský hokejista (* 1928)
 11. jún – Christina Grimmie, americká speváčka a video blogérka (* 1994)
 13. jún – Ladislav Fízik, slovenský politik rómskej národnosti (* 1954)
 13. jún – Michu Meszaros, herec USA (* 1939)
 16. jún – Jo Coxová, britská humanitárna pracovníčka a poslankyňa (* 1974)
 17. jún – Tenor Fly, britský spevák, rapper a freestyler, ktorý sa stal známym hlavne počas ragga hnutia začiatkom 90. rokov (* 1967)
 19. jún – Götz George, nemecký herec (* 1938)
 19. jún – Anton Yelchin, americký herec ruského pôvodu (* 1989)
 26. jún – Jürgen von Beckerath, nemecký egyptológ a profesor (* 1920)
 27. jún – Bud Spencer, taliansky herec (* 1929)
 27. jún – Alvin Toffler, americký spisovateľ, novinár a futurológ (* 1928)
 29. jún – Vasyľ Jaroslavovyč Slipak, ukrajinský operný spevák a vojenský dobrovoľník (* 1974)
 2. júl – Rudolf E. Kálmán, maďarsko-americký elektrotechnik, matematik a vynálezca (* 1930)
 2. júl – Elie Wiesel, americký spisovateľ, bojovník za ľudské práva, nositeľ Nobelovej ceny mieru (* 1928)
 4. júl – Abbas Kiarostami, iránsky filmový režisér (* 1940)
 7. júl – Laura Mancinelli, talianska germanistka, medievalistka, prekladateľka a spisovateľka (* 1933)
 11. júl – Karol Nandrásky, slovenský evanjelický biblický teológ a filozof, vysokoškolský pedagóg (* 1927)
 12. júl – Antonín Rükl, český kartograf, selenograf a popularizátor astronómie (* 1932)
 14. júl – Péter Esterházy, maďarský spisovateľ a esejista (* 1950)
 19. júl – Claude Bénard, francúzsky maliar, grafik a sochár (* 1926)
 23. júl – Ján Chrapan ml., slovenský jadrový fyzik, radioekológ, vysokoškolský pedagóg a moderátor (* 1936)
 24. júl – Bohuslav Kokotek, český evanjelický duchovný a publicista poľskej národnosti (* 1949)
 26. júl – Solomon Feferman, americký matematik a filozof (* 1928)
 27. júl – Jerry Doyle, americký rozhlasový moderátor, politický komentátor a televízny herec (* 1956)
 27. júl – Dominik Hrušovský, slovenský rímskokatolícky kňaz (* 1926)
 31. júl – Faziľ Abdulovič Iskander, abcházsky spisovateľ (* 1929)
 31. júl – Seymour Papert, americký matematik, informatik a profesor (* 1928)
 2. august – Franek Chmiel, slovenský televízny režisér (* 1931)
 2. august – Franciszek Macharski, poľský kardinál a krakovský arcibiskup (* 1927)
 2. august – Ahmed Hassan Zewail, egyptský chemik, nositeľ Nobelovej ceny (* 1946)
 3. august – Ignác Janák, slovenský komunistický politik a funkcionár (* 1930)
 5. august – Juraj Slezáček, slovenský herec (* 1943)
 14. august – Gabriela Hermélyová, slovenská swing-džezová speváčka (* 1932)
 16. august – Andrew Florent, austrálsky tenista (* 1970)
 16. august – João Havelange, brazílsky športový funkcionár, bývalý dlhoročný prezident FIFA (* 1916)
 19. august – Donald Henderson, americký lekár, univerzitný profesor a epidemiológ (* 1928)
 23. august – Reinhard Selten, nemecký ekonóm a držiteľ Nobelovej ceny (* 1930)
 24. august – Michel Butor, francúzsky spisovateľ (* 1926)
 24. august – Wolfgang Klafki, nemecký pedagóg a univerzitný profesor (* 1927)
 24. august – Walter Scheel, nemecký politik, v rokoch 1974 – 1979 západonemecký prezident (* 1919)
 24. august – Roger Tsien, americký chemik, nositeľ Nobelovej ceny (* 1952)
 25. august – James Cronin, americký jadrový fyzik (* 1931)
 26. august – Vladimír Mojžiš, slovenský futbalista, reprezentant Česko-Slovenska (* 1944)
 26. august – Jiří Tichý, český futbalista, reprezentant Česko-Slovenska (* 1933)
 29. august – Gene Wilder, americký herec, komik, režisér, scenárista a spisovateľ židovského pôvodu (* 1933)
 30. august – Věra Čáslavská, česká športová gymnastka (* 1942)
 2. september – Islam Karimov, uzbecký politik a prezident (* 1938)
 3. september – Jean-Christophe Yoccoz, francúzsky matematik (* 1957)
 7. september – Joseph Keller, americký matematik (* 1923)
 9. september – Zdeněk Měřínský, český archeológ a historik (* 1948)
 10. september – Magda Šaturová, slovenská doktorka filozofie, prekladateľka, redaktorka, autorka a esperantistka (* 1929)
 11. september – Alexis Arquette, americká herečka, speváčka a hudobníčka (* 1969)
 16. september – Edward Albee, americký dramatik (* 1928)
 16. september – Gabriele Amorth, taliansky rímskokatolícky kňaz a starší exorcista Rímskej diecézy (* 1925)
 16. september – Carlo Azeglio Ciampi, talianský politik, ekonóm a bankár, v rokoch 1999 až 2006 prezident Talianska a v rokoch 1993 a 1994 predseda vlády Talianska (* 1920)
 18. september – Tadeusz Zasępa, poľský katolícky kňaz, publicista a vysokoškolský pedagóg, pôsobiaci aj na Slovensku (* 1946)
 20. september – Erwin Hahn, americký fyzik a profesor (* 1921)
 24. september – Bill Mollison, austrálsky prírodovedec, zakladateľ konceptu permakultúry (* 1928)
 28. september – Šimon Peres, izraelský politik, premiér a prezident, nositeľ Nobelovej ceny za mier (* 1923)
 2. október – Július Černák, slovenský právnik, sudca Ústavného súdu SR (* 1930)
 2. október – Imrich Sedlák, slovenský literárny historik a vysokoškolský pedagóg (* 1933)
 3. október – Ljupka Dimitrovska, chorvátsko-macedónska speváčka populárnej hudby (* 1946)
 4. október – Brigitte Hamannová, rakúska spisovateľka a historička (* 1940)
 5. október – Georges Balandier, francúzsky etnológ a sociológ (* 1920)
 5. október – Michal Kováč, prvý slovenský prezident (* 1930)
 9. október – Andrzej Wajda, poľský režisér (* 1926)
 11. október – Jan Matocha, slovenský rýchlostný kanoista a tréner (* 1923)
 12. október – Reinhart Ahlrichs, nemecký teoretický chemik (* 1940)
 12. október – Gustav Bayerle, americký filológ-turkológ a paleograf maďarského pôvodu (* 1931)
 13. október – Pchúmipchón Adundét, thajský kráľ (* 1927)
 13. október – Dario Fo, taliansky režisér a dramatik, nositeľ Nobelovej ceny (* 1926)
 1. november – Augustín Marián Húska, slovenský politik (* 1927)
 5. november – Marek Svatoš, slovenský hokejista (* 1982)
 7. november – Leonard Cohen, kanadský básnik, prozaik a pesničkár (* 1934)
 8. november – Kazimír Gajdoš, slovenský futbalista (* 1934)
 10. november – Karel Hlušička, český herec, dablér a rozhlasový režisér (* 1924)
 11. november – Ilse Aichingerová, rakúska spisovateľka (* 1921)
 11. november – Robert Vaughn, americký herec (* 1932)
 13. november – Leon Russell, americký hudobník (* 1942)
 16. november – Jay Wright Forrester, americký kybernetik a systémový teoretik (* 1918)
 17. november – Ľubomír Gregor, slovenský herec (* 1943)
 18. november – Sharon Jonesová, americká speváčka (* 1956)
 20. november – Konstantinos Stefanopulos, grécky pravicový politik, v rokoch 19952005 prezident Grécka (* 1926)
 22. november – Juraj Meliš, slovenský sochár (* 1942)
 22. november – Viliam Pokorný, slovenský novinár, publicista a rezbár (* 1929)
 23. november – Ralph Branca, americký profesionálny bejzbalový hráč (* 1926)
 25. november – Fidel Castro, dlhoročný politický líder a bývalý prezident Kuby (* 1926)
 25. november – František Peterka, český herec (* 1922)
 26. november – Peter-Hans Kolvenbach, holandský rímskokatolícky kňaz, generálny predstavený Spoločnosti Ježišovej (* 1928)
 27. november – Stanley, slovenský gospelový a folkový hudobník (* 1970)
 4. december – Radim Hladík, český gitarista (* 1946)
 6. december – Adolf Burger, slovenský židovský spisovateľ (* 1917)
 7. december – Greg Lake, britský hudobník (* 1947)
 8. december – John Glenn, americký kozmonaut (* 1921)
 13. december – Thomas Schelling, americký ekonóm a profesor, a nositeľ Nobelovej ceny (* 1921)
 18. december – Zsa Zsa Gabor, americká herečka (* 1917)
 19. december – Andrej Gennadievič Karlov, ruský diplomat (* 1954)
 20. december – Ján Bodnár, slovenský filozof a historik filozofie (* 1924)
 20. december – Michèle Morgan, francúzska herečka (* 1920)
 23. december – Piers John Sellers, americký astronaut a meterológ (* 1955)
 23. december – Luba Skořepová, česká herečka a spisovateľka (* 1923)
 23. december – Vesna Vulovičová, juhoslovanská letuška, ktorá v roku 1972 prežila haváriu letu JAT 367 (* 1950)
 24. december – Rick Parfitt, britský rockový gitarista, člen Status Quo (* 1948)
 25. december – George Michael, britský spevák (* 1963)
 25. december – Vera Rubinová, americká astronómka (* 1928)
 27. december – Carrie Fisherová, americká herečka (* 1956)
 27. december – Claude Gensacová, francúzska herečka (* 1927)
 28. december – Debbie Reynoldsová, americká herečka, speváčka a tanečníčka (* 1932)
 30. december – Allan Williams, bývalý podnikateľ, promotér, pôvodný konateľ a prvý manažér skupiny The Beatles (* 1930)
 31. december – Leona Kočkovičová-Fučíková, slovenská reportérka (* 1984)
 31. december – David Meltzer, americký básnik, prozaik a rockový a džezový hudobník (* 1937)
 31. december – Eva Šuranová, slovenská atlétka – skokanka do diaľky (* 1946)
 31. december – Ladislav Záborský, súčasný slovenský maliar (* 1921)

Referencie 

 
 2016